BD SNV vydáva celoplošne nové mesačné predpisy raz ročne, spravidla v druhej polovici decembra na nasledujúci rok. Ak na schôdzi vlastníkov bytov a nebytových priestorov v bytovom dome vlastníci schvália napr. zvýšenie fondu údržby a opráv, upratovanie spoločných priestorov hradené z nákladov bytového domu, atď., vtedy BD SNV vydáva nové mesačné predpisy platné k aktuálnemu dátumu. BD SNV upravuje mesačné predpisy po spracovaní vyúčtovania za kalendárny rok, ak výsledkom vyúčtovania bol nedoplatok minimálne cca 150,- €.